OpenLLM-France/wikimedia huggingface dataset:
# Carmen García Moyón

Carmen García Moyón (Nantes, França, 13 de setembre de 1888 - Torrent, 30 de gener de 1937) fou una activista cristiana coneguda per ser una de les víctimes mortals de la persecució religiosa durant la Guerra Civil espanyola.
Va nàixer a França on el seu pare estava exiliat de resultes d'haver combatut al costat de Carles de Borbó i Àustria-Este durant la Tercera Guerra Carlina. Carme era la penúltima de cinc fills. Passat un temps la família va retornar de França i es va instal·lar a Sogorb (Alt Palància). Ella, després de passar pel noviciat de les Terciàries Caputxines d'Altura, no va renovar els vots i es va traslladar a Manises durant un temps.
Dos anys després va anar a viure a Torrent (l'Horta) on es va afiliar a les Margarites i on arribà a ser zeladora de la Junta d'aquesta organització de dones carlistes. Pertanyia també a diverses associacions religioses. Era soltera. La seua actitud valenta i combativa en defensa de l'església durant la República, va ser motiu perquè els sectors contraris la miraren amb recel, i es va situar així en el punt de mira dels anticlericals i dels revolucionaris més extremats.
Per la seva militància cristiana, al mig any de l'inici de la Guerra Civil Espanyola, la nit del 30 de gener de 1937, quan comptava amb 48 anys, fou treta violentament de sa casa per milicians i portada a la partida del “Tollo”, camí de Morredondo, on, arruixada prèviament amb gasolina, va ser cremada viva després d'un intent de violació.

## Referències

* 1 2 3 4 Diccionari biogràfic de dones. «Carmen García Moyón». Xarxa Vives d'Universitats (CC-BY-SA via OTRS). [Consulta: 24 setembre 2015].
* ↑ «Beata María Carmela García Moyon». Aciprensa, 2015 [Consulta: 4 octubre 2015].
# Síndrome de l'acrònim redundant

La síndrome de l'acrònim redundant o síndrome SAR és un terme lúdic per definir expressions formades per una paraula i un acrònim en què la paraula es repeteix. En són exemples, entre d'altres,"número PIN" (número d'identificació personal: en anglès es repeteix "número") o "pantalla LCD" (en anglès es repeteix "pantalla") o "virus VIH" (es repeteix "virus") o "memòria RAM" (es repeteix "memòria"). El terme va aparèixer en un article irònic a New Scientist.

## Referències

* ↑ http://www.nanday.com/rap/
* ↑ «Ask Mr. Know-It-All». , 08-11-2006.
* ↑ «Sushi by any other name». , 20-12-2008 [Consulta: 11 febrer 2021]. «Còpia arxivada». Arxivat de l'original el 2014-10-28. [Consulta: 11 febrer 2021].
* ↑ «Feedback». , 07-04-2001.
# Bagrat Bagratuní I

Bagrat Bagratuní I (en armeni: Բագրատ Ա Բագրատունի) va ser un noble armeni del segle iv de la casa dels Bagràtides.
Era probablement fill de Sembat I Bagratuní, Bagrat l'hauria succeït al el tron de Sper, a Armènia. Com el seu pare, era igualment aspet, és-a-dir mestre de cavalleria, i thagadir o posa-corona, de la cort reial armènia. Hauria viscut entre l'any 330 i el 353. És el pare d'almenys un fill : Sembat Bagratuní II.

## Referències

* ↑ Grousset, René. L'Empire du Levant. Histoire de la question d'Orient, avec vingt et une cartes. París: Payot, 1979, p. 74.
# Jackson (Geòrgia)

Jackson és una població dels Estats Units a l'estat de Geòrgia. Segons el cens del 2000 tenia 3.934 habitants.

## Demografia

Segons el cens del 2000, Jackson tenia 3.934 habitants, 1.510 habitatges, i 996 famílies. La densitat de població era de 323,2 habitants/km².
Dels 1.510 habitatges en un 31,1% hi vivien nens de menys de 18 anys, en un 38,5% hi vivien parelles casades, en un 23% dones solteres, i en un 34% no eren unitats familiars. En el 31,4% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,18.
Per edats la població es repartia de la següent manera: un 26,4% tenia menys de 18 anys, un 8,8% entre 18 i 24, un 25,7% entre 25 i 44, un 21,8% de 45 a 60 i un 17,3% 65 anys o més.
L'edat mediana era de 37 anys. Per cada 100 dones de 18 o més anys hi havia 74,3 homes.
La renda mediana per habitatge era de 28.472 $ i la renda mediana per família de 34.773 $. Els homes tenien una renda mediana de 30.331 $ mentre que les dones 20.994 $. La renda per capita de la població era de 15.702 $. Entorn del 16,8% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jackson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Jackson». American Fact Finder. Oficina del Cens dels Estats Units, 12-01-2010.
# Atròfia mamària

L'atròfia mamària és l'atròfia o contracció normal o espontània dels pits.

## Causes

L'atròfia mamària es produeix habitualment a les dones durant la menopausa, quan els nivells d'estrògens disminueixen.
També pot ser causada per hipoestrogenisme i/o hiperandrogenisme en dones en general, com en el tractament amb antiestrògens per al càncer de mama, en la síndrome d'ovari poliquístic (SOP), i en la desnutrició com l'associada a trastorns alimentaris com l'anorèxia nerviosa o amb malalties cròniques.
També pot ser un efecte de la pèrdua de pes.

## Tractament

En el tractament de la ginecomàstia en homes i la macromàstia en dones, i en la teràpia de reemplaçament hormonal (HRT) per als homes trans, l'atròfia mamària pot ser un efecte desitjat.
Alguns exemples d'opcions de tractament per a l'atròfia mamària, depenent de la situació/quan escaigui, poden incloure estrògens, antiandrògens i una nutrició adequada o un augment de pes.

## Referències

* 1 2 3 Puri i Höllwarth, 2009, p. 257-258.
* ↑ Shiffman, 2009, p. 42.
* ↑ Atkins i Kong, 2012, p. 67.
* ↑ Lawton, 2009, p. 1.
* ↑ Azziz, 2007, p. 20.
* ↑ Ricci i Kyle, 2009, p. 213.
* ↑ Lavery i Sanfilippo, 2012, p. 99.
* ↑ McMillan et al., 2006, p. 558.
* ↑ Feucht et al., Patel, p. 287.
* ↑ Smith, 2014, p. 121.

## Bibliografia

* Atkins, Kristen A.; Kong, Christina. Practical Breast Pathology: A Diagnostic Approach: A Volume in the Pattern Recognition Series (en anglès). Elsevier Health Sciences, 2012. ISBN 978-1-4557-3340-8.
* Azziz, Ricardo. The Polycystic Ovary Syndrome: Current Concepts on Pathogenesis and Clinical Care (en anglès). Springer Science & Business Media, 2007. ISBN 978-0-387-69248-7.
* Feucht, Cynthia; Greydanus, Donald E.; Merrick, Joav; Omar, Hatim A.; Patel, Dilip R. Pharmacotherapeutics in General, Mental and Sexual Health (en anglès). Walter de Gruyter, 2012. ISBN 978-3-11-025570-6.
* Lavery, J.P.; Sanfilippo, J. S.. Pediatric and Adolescent Obstetrics and Gynecology (en anglès). Springer Science & Business Media, 2012. ISBN 978-1-4612-5064-7.
* Lawton, Thomas J. Breast (en anglès). Cambridge University Press, 2009. ISBN 978-0-521-88159-3.
* McMillan, Julia A.; Feigin, Ralph D.; DeAngelis, Catherine; Jones, M. Douglas. Oski's Pediatrics: Principles & Practice (en anglès). Lippincott Williams & Wilkins, 2006. ISBN 978-0-7817-3894-1.
* Puri, Prem; Höllwarth, Michael E. Pediatric Surgery: Diagnosis and Management (en anglès). Springer Science & Business Media, 2009. ISBN 978-3-540-69560-8.
* Scott Ricci, Susan; Kyle, Terri. Maternity and Pediatric Nursing (en anglès). Lippincott Williams & Wilkins, 2009. ISBN 978-0-7817-8055-1.
* Shiffman, Melvin A. Mastopexy and Breast Reduction: Principles and Practice (en anglès). Springer Science & Business Media, 2009. ISBN 978-3-540-89873-3.
* Smith, Merril D. Cultural Encyclopedia of the Breast (en anglès). Rowman & Littlefield Publishers, 2014. ISBN 978-0-7591-2332-8.
# Partit Popular Canari

* No s'ha de confondre amb Partit Popular de Canàries.
Partit Popular Canari (PPC) fou un partit nacionalista canari fundat el 22 d'octubre de 1901 com a Partit Popular Autonomista al local de l'Associació Obrera de Canàries per Secundino Delgado i José Cabrera. Poc després es va presentar a les eleccions municipals de Santa Cruz de Tenerife.
El 1977 es va inscriure al Registre d'Associacions Polítiques, i els seus caps eren Bernardo Cabrera Ramírez i Juan Pedro Dávila García. A les eleccions generals espanyoles de 1977 va obtenir 9.650 vots i no va obtenir representació parlamentària. El 1979, després del Congrés de Bajamar, s'integrà amb el ja existent Partido Nacionalista Canario en un Partido Nacionalista Canario renovat.
# Sceaux (Alts del Sena)

Sceaux és un municipi francès del departament dels Alts del Sena a la regió d'Illa de França. Forma part del cantó de Châtenay-Malabry i del districte d'Antony, i des del 2016, de la divisió Vallée Sud Grand Paris de la Metròpoli del Gran París.
El territori de la comuna cobreix parcialment el parc del Castell de Sceaux, dissenyat per André Le Nôtre, que comprèn 181 hectàrees (incloses 120 dins de la comuna de Sceaux), vestigi del domini personal Jean-Baptiste Colbert.
El Lycée Lakanal, la ubicació del qual va ser escollida per Jules Ferry, es va inaugurar el 1885. Dos espais de la Universitat de Paris-Saclay formen el campus universitari de Sceaux: la Facultat de Dret, Economia i Gestió, coneguda com «Jean Monnet» i l'Institut Universitari de Tecnologia de Sceaux. A Sceaux, hi ha també una escola d'enginyers, l'EPF.

## Personatges il·lustres

* Pierre Curie (1859-1906) i Marie Curie (1867-1934), físic i químic i física respectivament, es van casar a Sceaux el 1895 i hi van residir.
* Frédéric (1900-1958) i Irène Joliot-Curie (1897-1956), físics i químics, van estudiar i van viure a Sceaux on són enterrats.
* Alain Delon (1935), actor cinematogràfic.
* Marie-George Buffet (1949), política comunista.

## Referències

* ↑ Advielle, Victor; Charaire, Michel. Histoire de la ville de Sceaux depuis son origine jusqu'à nos jours (en francès). Charaire et fils, 1883.
# Santa Marta de Tormes

Santa Marta de Tormes és un municipi de la província de Salamanca, a la comunitat autònoma de Castella i Lleó. Limita al nord amb Salamanca i Cabrerizos, a l'est amb Pelabravo i a l'oest amb Carbajosa de la Sagrada.

## Demografia

Evolució demogràfica :
| 1991 | 1996 | 2001 | 2004 | 2005 | 2006 | 2007 |
| 6.817 | 9.392 | 11.195 | 12.749 | 13.175 | 13.602 | 14.010 |

## Enllaços externs

* Enllaç a Wikisalamanca Arxivat 2008-10-02 a Wayback Machine.
# Cassius Marcellus Coolidge

Cassius Marcellus Coolidge (Antwerp, 18 de setembre de 1844 - Nova York, 13 de gener de 1934) va ser un pintor estatunidenc, conegut per les pintures que retraten gossos jugant al pòquer.

## Biografia

Nascut al nord de l'Estat de Nova York, fill de grangers quàquers abolicionistes, Coolidge era conegut per amics i familiars com a «Cash». Va contreure matrimoni amb Gertrude Kimmell el 1909, amb la qual va tenir una filla, Marcella.

## Trajectòria artística

Mentre no comptava amb una formació com a artista, la seva natural aptitud per al dibuix el va portar a crear historietes per a un diari local quan rondava els vint anys. També se li reconeix haver creat Comic Foregrounds, panells de mida real amb una retallada en la qual el cap es col·loca per ser fotografiat com un personatge divertit.
El 1903, Coolidge va ser contractat per l'agència de publicitat Brown & Bigelow de Saint Paul, Minnesota, per crear la publicitat d'una empresa de cigarrets. El resultat va ser una sèrie de setze quadres a l'oli sobre gossos en diverses postures humanes: nou d'elles representaven a gossos jugant al pòquer, motiu pel qual es coneix a aquesta sèrie com Gossos jugant al pòquer (Dogs Playing Poker), la resta estan representats també realitzant activitats humanes com jugar al billar, llegir un diari o fer de triler.
Els títols de la sèrie Dogs Playing Poker són:
* A Bachelor's Dog
* A Bold Bluff
* Breach of Promise Suit
* A Friend in Need
* His Station and Four Aces
* New Year's Eve in Dog Ville
* One to Tie Two to Win
* Pinched with Four Aces
* Poker Sympathy
* Post Mortem
* The Reunion
* Riding the Goat
* Sitting up with a Sick Friend
* Stranger in Camp
* Ten Miles to a Garage
* Waterloo
El 15 de febrer de 2005, dues d'aquestes pintures, A Bold Bluff i Waterloo, van ser subhastades esperant ser venudes entre 30.000$ i 50.000$, però, sorprenentment, van ser venudes per 590.400$. La subhasta va ser un rècord per a obres de Coolidge, la venda més alta fins a aquest moment havia estat de 74.000$.
El 2009, la pel·lícula Up de Disney/Pixar va homenatjar indirectament Coolidge en incloure una escena de gossos jugant al pòquer.

## Referències

* ↑ «Cassius Coolidge (1844 - 1934)» (en anglès). AskArt.com. [Consulta: 3 novembre 2015].
* ↑ «Biography» (en anglès). DogsPlayPoker.org. [Consulta: 3 novembre 2015].
* ↑ «Artist's Fame Is Fleeting, But Dog Poker Is Forever» (en anglès). The New York Times, 14-06-2002. [Consulta: 3 novembre 2015].
# Suzan Kahramaner

Suzan Kahramaner (Istanbul, Imperi Otomà, 21 de maig de 1913 - Istanbul, Turquia, 22 de febrer de 2006) va ser una de les primeres matemàtiques turques.
Nascuda a Üsküdar, filla del Dr. Rıfkı Osman Bey i Müzeyyen Hanım, va cursar els estudis primaris a l'escola bàsica de Moda entre el 1919 i el 1924. Després de graduar-se al Liceu Notre Dame de Sion d'Istanbul, Kahramaner va cursar estudis de matemàtiques al Departament de Física i Matemàtiques de la Facultat de Ciències de la Universitat d'Istanbul, on va entrar el 1934 i va graduar-se l'any 1939. La seva tesi de doctorat és sobre "Qüestions i factors en la teoria de nombres complexos". Des de 1968 va ser professora universitària.
La Universitat de la Llum (Işık Üniversitesi) d'Istanbul va organitzar un simposi internacional l'agost de 2013 per commemorar el 100è aniversari del naixement de Kahramaner.

## Referències

* ↑ Güncelleme, Son. «Türkiye'nin İlk Kadın Matematikçisi Suzan Kahramener'in 100.yaş Günü» (en turc). haberler.com, 26-08-2013. [Consulta: 21 febrer 2020].
* ↑ «Suzan Kahramaner Kimdir, Hayati, Eserleri...» (en turc). Filozof.net. [Consulta: 21 febrer 2020].
* ↑ http://www.milliyet.com.tr/suzan-hoca/gundem/ydetay/1754269/default.htm
* ↑ http://www.isikun.edu.tr/web/439-5943-1-1/isik_universitesi/isik_universitesi/etkinlikler/turkiyenin_ilk_kadin_matematikcilerinden_olan_suzan_kahramanerin_100_yas_gunu_kutlandi_

## Vegeu també

* Llista de dones científiques
* Muhibbe Darga
* Muazzez İlmiye Çığ

## Enllaços externs

* Arbre de doctorat
# Bagoué

Bagoué és és una de les 31 regions de Costa d'Ivori. Bagoué està situat al nord-oest del país, al Districte de les Sabanes. La seva capital és la ciutat de Boundiali i té una població de 375.687 habitants.

## Situació geogràfica i regions veïnes

Bagoué està situat al nord de Costa d'Ivori i és veïna de la República Mali, que està al nord de la regió. A l'oest limita amb Folon i amb Kabadougou, al sud limita amb Worodougou i amb Béré i a l'est limita amb Poro, regió central del districte de les Sabanes de la que forma part Bagoué.
Boundiali, la seva capital, està a 104 km a l'oest de Korhogo, capital del districte i de Poro. Les dues ciutats estan unides per la carretera A-12.

## Geografia

El riu més important de la regió és el Bagoé, riu de 350 km de longitud que és afluent del riu Bani, que al seu temps és afluent del Riu Níger.

## Subdivisions administratives

La regió de Bagoué està subdividit en els departaments de Boundiali (127.684 habitants), de Kouto (129.598 habitants) i de Tengréla (118.405 habitants).

## Població

La regió de Bagoué, segons el cens preliminar del 2015, té 375.687 habitants.

## Infraestructures i transport

Les carreteres més importants de la regió de Bagoué són la A-5 (nord-sud) i la A-12 (est-oest). També hi ha les carreteres B-315 i B-316.
A la regió hi ha l'aeroport de Boundiali, que té el codi BXI a Flighstats.

## Referències

* 1 2 3 «Côte d'Ivoire: administrative units, extended». Geohive.com. [Consulta: 2 octubre 2015].
* ↑ «Regions of Côte d'Ivoire». Statoids. [Consulta: 2 octubre 2015].
* 1 2 «GoogleMaps». google. [Consulta: 2 octubre 2015].
* ↑ Bagoé. [Consulta: 2 d'octubre de 2015]
* ↑ «(BXI) Boundiali Airport Overview» (en anglès). flightstats. Arxivat de l'original el 2015-10-07. [Consulta: 2 octubre 2015].

## Enllaços externs

* La région de la Bagoué (nord de la Côte d'Ivoire):expansion cotonnière et mutation de l'espace rural. Llibre de Benjamin STECK i de Gilles SAUTTER de 1985 al wordcat.org.
# Joana d'Itàlia

Joana d'Itàlia, reina de Bulgària (Roma 1907 - Estoril 2000). Princesa d'Itàlia amb el tractament d'altesa reial que arribà a reina de Bulgària després del seu matrimoni amb el rei Boris III de Bulgària.
Nascuda el dia 13 de novembre de l'any 1907 al Palau del Quirinal de Roma essent filla del rei Víctor Manuel III d'Itàlia i de la princesa Helena de Montenegro. Joana era neta per via paterna del rei Humbert I d'Itàlia i de la princesa Margarida de Savoia-Gènova mentre que per via materna ho era del rei Nicolau I de Montenegro.
El 25 d'octubre de l'any 1930 es casà a Assís amb el rei Boris III de Bulgària fill del rei Ferran I de Bulgària i de la princesa Maria Lluïsa de Borbó-Parma. La parella tingué dos fills:
El casament entre la princesa catòlica, Joana, i el rei ortodox, Borís, comportà greus conflictes religiosos. La solució fou celebrar dues cerimònies diferenciades, mentre se celebrà pel ritu catòlic a la basílica d'Assís dies després a la catedral de Sofia se celebrà pel ritu ortodox.
Els primers anys d'estança a Bulgària, Joana s'involucrà activament en diverses causes de caritat i en la provisió de passaports a jueus a mesura que els moviments antisemites assolaven Europa i arribaven a Bulgària.
L'any 1943 moria el tsar Borís III de Bulgària i s'establia una regència del príncep Kyrill de Bulgària sobre el petit-rei Simeó II. Des de sempre ha planejat la sobra de la protesta en la mort del rei Boris en un accident de cotxe de retorn a Sofia des de Berlín després d'anunciar a Adolf Hitler que abandonava l'aliança amb Alemanya.
L'any 1945 els soviètics ocuparen Bulgària i pocs mesos després un referèndum popular, sense cap garantia democràtica, establí una república popular a l'òrbita de Moscou. El nou govern comunista de Bulgària concedí 48 hores a Joana i als seus fills per tal que abandonessin el país. Pocs dies abans, el príncep Kyrill de Bulgària fou executat després que un tribunal popular l'acusés de traïció a la pàtria.
Establerts durant uns mesos a Alexandria al costat del rei Víctor Manuel III d'Itàlia posteriorment es traslladaren a Madrid, on s'instal·laren de forma definitiva. L'any 1993 realitzà una breu visita a Bulgària on recorregué els principals escenaris de la seva vida a aquest país de l'Europa Oriental. Joana morí a Estoril l'any 2000 a l'edat de 93 anys i fou enterrada al Panteó Reial de la Família Savoia.
# Atràcids

Els atràcids (Atracidae) són una família d'aranyes que pertanyen al subordre dels migalomorfs. Fou descrita per H.R. Hogg el 1901.
Són endèmiques d'Austràlia. En anglès les anomenen australian funnel-web spiders (aranyes de teranyina d'embut australianes).

## El verí

Atrax robustus és la migalomorfa amb el verí més actiu; el verí del mascle és cinc vegades més potent que els de la femella. Els exemplars del gènere Hadronychetambé tenen un verí molt poderós. El verí d' Atrax robustus conté delta-atracotoxina o robustoxina. És un verí neurotòxic que té la particularitat de ser particularment virulent en els primats. Per la seva part, el verí dels exemplars del gènere Hadronyche consta de versutoxina, una substància que s'assembla a la robustoxina. El verí pot provocar diversos símptomes i poden provocar la mort. Tanmateix, casos mortals són poc habituals i existeix un antiverí creat a partir d'anticossos de conill que té bons resultats.

## Taxonomia

Aquesta família actualment compta amb 3 gèneres i 35 espècies. No es coneixen exemplars fòssils. Els tres gèneres, segons el World Spider Catalog, són:
* Atrax O. Pickard-Cambridge, 1877
* Hadronyche L. Koch, 1873
* Illawarra Gray, 2010

## Referències

* 1 2 (anglès) Referència World Spider Catalog : Atracidae +base de dades . Accés el 28 de gener de 2019
* ↑ Hogg, 1901 : On Australian and New Zealand spiders of the suborder Mygalomorphae. Proceedings of the Zoological Society of London, vol. 1901, n. 2, p. 218-279 (text integral). doi:10.1111/j.1469-7998.1901.tb08176.x
* ↑ «Family Atracidae Hogg,1901». World Spider Catalog. [Consulta: 14 maig 2018].
* 1 2 Gray, Michael R. «A revision of the Australian funnel-web spiders (Hexathelidae: Atracinae)». Records of the Australian Museum, 62, 3, 24-11-2010, pàg. 285–392. DOI: 10.3853/j.0067-1975.62.2010.1556. ISSN: 0067-1975.
* ↑ «Funnel-web Spiders». Australian Museum. [Consulta: 24 gener 2012].
* ↑ «Antivenom treatment in arachnidism». J Toxicol Clin Toxicol, 41, 3, 2003, pàg. 291–300. DOI: 10.1081/CLT-120021114. PMID: 12807312.
* 1 2 «Currently valid spider genera and species». World Spider Catalog. [Consulta: 16 maig 2018].

## Enllaços externs

* (anglès)Arachnology Home Pages: Araneae
* (anglès)Arachnology Home Pages: Atrax
# Cens rus (2010)

El cens rus de 2010 (en rus: Всеросси́йская пе́репись населе́ния 2010 го́да) va ser el primer cens de població de la Federació Russa des del 2002 i el segon després de la dissolució de la Unió Soviètica. Els preparatius per al cens van començar el 2007, i es van dur a terme entre el 14 i el 25 d'octubre.
El cens inicialment estava previst per a l'octubre de 2010, abans de reprogramar-se a finals del 2013, argumentant motius financers, encara que també es va especular que els motius polítics van influir en la decisió. No obstant això, a finals del 2009, el primer ministre Putin va anunciar que el govern de Rússia havia assignat 10.500 milions de rubles per tal de fer el cens tal com estava previst inicialment (a l'octubre del 2010).
El cens va registrar una població de 142,9 milions, una disminució de 2,3 milions (1,6%) des del cens del 2002. La població és del 73,7% urbana (105,3 milions) i del 26,3% rural (37,5 milions). L'edat mitjana és de 38 anys. La composició ètnica està dominada per russos (80,9% de la població).

## Referències

* ↑ "Осенний пересчет". "Rossiyskaya Gazeta", October 15, 2010

## Vegeu també

* Demografia de Rússia

## Enllaços externs

* Resultats finals del Cens rus de 2010
* Resultats del cens de població de tota Rússia del 2010
* Web oficial del cens del 2010 Arxivat 2014-02-21 a Wayback Machine. (rus)
# Platja de Feduriento

La Platja de Feduriento es troba en el concejo asturià de Cudillero i pertany a la localitat de Ballota. Forma part de la Costa Occidental d'Astúries.

## Descripció

La platja és un pedrer amb forma de petxina, té una longitud d'uns 200 m i una amplària mitjana d'uns 20 m. El seu entorn és rural i amb un baix grau d'urbanització i la perillositat és mitjana. Les sorres són de color clar, de gra mitjà. Els accessos són per als vianants i inferiors a un km però de difícil recorregut. El seu entorn és rural i amb un baix mitjà d'urbanització. El jaç està compost de petits bancs de sorres gruixudes i tons clars en petites quantitats, ja que la majoria del jaç ho cobreixen palets i roca.
Tota la platja està protegida per penya-segats verticals d'uns 280 a 300 m de llarg i un desnivell de més de 80 m de caiguda. Per accedir a la platja cal prendre el mateix camí que per la de Sienra. Després d'aparcar el cotxe es pren un camí que es dirigeix cap a l'est durant 100 m. També voreja la platja, per la seva banda superior una massa de vegetació que impedeix veure el començament del penya-segat i d'aquí la seva perillositat. No té cap mena de servei i solament es recomana la pesca recreatica a canya per als experts de la zona que coneixen les senderes de baixada.

## Referències

* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 98. ISBN 978-84-8459-669-1.